Det kommer an på, hvilken slags læder, sofaen er lavet af. Er sofaen i anilinlæder, kan du ikke få pletten af, men den kan blive en del af sofaens patina. Det behøver ikke være en tragedie, men kan faktisk blive smukt. Semianilin er lettere at redde, hvis du er hurtig med en klud. Er din sofa af korrigeret dækfarvet læder, har du lidt længere tid til at redde pletten, da læderet er overfladebehandlet, så det afviser væske. Generelt skal du dog være hurtig til at tørre op, uanset lædertype.